
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΕΥΧΟΣ ΔΕΥΤΕΡΟ 


Αρ. Φύλλου 249 


3 Μαρτίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ορισμός του αριθμού των Επαγγελματιών Οπλιτών 

(ΕΠ.ΟΠ.) για κατάταξη κατά το έτος 2003. 1 

Αναπροσαρμογή της μηνιαίας ειδικής κατ’ αποκοπής 
αμοιβής για τους εξεταστές υποψηφίων οδηγών 

και τους βοηθούς τους. 2 

Μετατροπή μιας θέσηςτου κλάδου ΤΕ Επισκεπτών - 
Επισκεπτριών σε θέση ΔΕ Δ/κού - Λογιστικού του 
Κέντρου Υγείας (Κ.Υ.) Παλαμά του «Γ. Ν. Καρδί¬ 
τσας» του Πε.Σ.Υ. Θεσσαλίας. 3 

Σύσταση δημοτικού Νομικού Προσώπου με την επω¬ 
νυμία «Κέντρο Ανοιχτής Προστασίας Ηλικιωμένων 
Ν. Κερασιάς» στο Δήμο Μηχανιώνας του Νομού 
Θεσσαλονίκης. 4 


Σύσταση στο Δήμο Πολυκάστρου Ν. Κιλκίς αμιγούς 
δημοτικής επιχείρησης με την επωνυμία «ΑΝΑΠΤΥ¬ 
ΞΙΑΚΗ ΠΟΛΥΚΑΣΤΡΟΥ ΔΗΜΟΤΙΚΗ ΕΠΙΧΕΙΡΗΣΗ» 5 
Τροποποίηση της συστατικής πράξης του δημοτικού 
Νομικού Προσώπου με την επωνυμία «5η Ενιαία 
Σχολική Επιτροπή 2ου Δημοτικού Σχολείου» σε «5η 
Ενιαία Σχολική Επιτροπή 2ου και 4ου Δημοτικών 

Σχολείων» στο Δήμο Θέρμης Ν. Θεσσαλονίκης. 6 

Τροποποίηση της συστατικής πράξης του δημοτικού 
Νομικού Προσώπου με την επωνυμία «Κέντρο Ανοι¬ 
κτής Προστασίας Ηλικιωμένων Ν. Επιβατών» όσον 
αφορά την αύξηση της ετήσιας επιχορήγησης του 

Δήμου Θερμαϊκού προς το Νομικό Πρόσωπο. 7 

Κατάργηση Σχολικής Επιτροπής με την επωνυμία «Σχο¬ 
λική Επιτροπή 2ου 6/θέσιου Δημοτικού Σχολείου και 
1ου Νηπιαγωγείου Πεύκων» και σύσταση νέου Δη¬ 
μοτικού Νομικού Προσώπου με την επωνυμία «Σχο¬ 
λική Επιτροπή 2ου 10/θέσιου Δημοτικού Σχολείου» 
στην Κοινότητα Πεύκων του Νομού Θεσσαλονίκης 8 
Σύσταση δημοτικού Νομικού Προσώπου με την επω¬ 
νυμία «Κέντρο Ανοιχτής Προστασίας Ηλικιωμένων 
Αγγελοχωρίου» στο Δήμο Μηχανιώνας του Νομού 

Θεσσαλονίκης. 9 

Τροποποίηση της συστατικής πράξης του δημοτικού 
Νομικού Προσώπου με την επωνυμία «Σχολική Επι¬ 
τροπή του Νηπιαγωγείου Πανοράματος» σε «Σχο¬ 
λική Επιτροπή του 1ου Νηπιαγωγείου Πανοράμα¬ 
τος» στο Δήμο Πανοράματος του Ν. Θεσσαλονίκης 10 


Τροποποίηση της συστατικής πράξης του δημοτικού 
Νομικού Προσώπου με την επωνυμία «Κέντρο 
Ανοικτής Προστασίας Ηλικιωμένων Αγ. Τριάδας» 
όσον αφορά την αύξηση της ετήσιας επιχορήγη¬ 
σης του Δήμου Θερμαϊκού προς το Νομικό Πρό¬ 
σωπο . ιι 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στην Υ4α/107498 κοινή 
Υπουργική Απόφαση των Υπουργών Εσωτ. Δημ. Δι¬ 
οίκησης και Αποκέντρωσης, Οικονομίας και Οικο¬ 
νομικών, Υγείας και Πρόνοιας. 12 


ΑΠΟΦΑΣΕΙ Σ 

Αριθ. Φ. 424/2/103348/Σ. 293 ( 1 ) 

Ορισμός του αριθμού των Επαγγελματιών Οπλιτών 
(ΕΠ.ΟΠ.) για κατάταξη κατά το έτος 2003. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του άρθρου 4 παρ.2 του Ν.2936/2001 
«Επαγγελματίες Οπλίτες και άλλες διατάξεις» (ΦΕΚ Α’ 
166. 

β. Σχετική εισήγηση του Αρχηγού του Γ ενικού Επιτελεί¬ 
ου Εθνικής Άμυνας. 

γ. Τις 170/16.7.2002, 22/25.6.2002 και 178/3.10.2002, 
αποφάσεις των Ανωτάτων Συμβουλίων των ΓΕΣ, ΓΕΝ και 
ΓΕΑ, αντίστοιχα. 

δ. Την 1100383/1330/Α0006/31.10.2001 απόφαση του 
Πρωθυπουργού και του Υπουργού Οικονομικών «Καθορι¬ 
σμός αρμοδιοτήτων των Υφυπουργών Οικονομικών» 
(ΦΕΚ Β’ 1485). 

ε. Το Π.Δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών» (ΦΕΚ Α’ 57), αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 

Ο αριθμός των Επαγγελματιών Οπλιτών (ΕΠ.ΟΠ.) για 
κατάταξη κατά τα επί 2003 και 2004 καθορίζεται σε 8.200 
και κατανέμεται ως ακολούθως: 

ΓΕΣ : 5.700 

ΓΕΝ : 1.300 

ΓΕΑ : 1.000 

ΣΤΡΑΤΟΛΟΓΙΚΟ ΣΩΜΑ: 200 

Για το έτος 2003 δύο χιλιάδες πεντακόσιοι (2.500) και 
για το έτος 2004 πέντε χιλιάδες επτακόσιοι (5.700). 

Άρθρο 2 

Από τις διατάξεις της απόφασης αυτής προκαλείται δα¬ 
πάνη σε βάρος του Κρατικού Προϋπολογισμού ύψους 
15.200.000 ΕΥΡΩ για το έτος 2003, 92.200.000 ΕΥΡΩ για 
το έτος 2004, 105.500.000 ΕΥΡΩ για το έτος 2005, 
107.600.000 ΕΥΡΩ για το έτος 2006, 117.300.000 ΕΥΡΩ 
για το έτος 2007 και 119.500.000 ΕΥΡΩ για το έτος 2008, 
περίπου. Η εν λόγω δαπάνη κατά μεν το τρέχον οικονομι¬ 
κό έτος καλύπτεται από τις πιστώσεις του προϋπολογι¬ 
σμού του Υ.ΕΘ.Α. (ΚΑΕ5113/Ε.Φ. 11-110), κατά δε τα επό¬ 
μενα οικονομικά έτη θα αντιμετωπίζεται από τις πιστώσεις 
που θα εγγράφονται προς τούτο στους ΚΑΕ της ομάδας 
0400, των Ε.Φ.11-120, 200, 300 και 410 του εν λόγω προ¬ 
ϋπολογισμού. 

Άρθρο 3 

Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Φεβρουάριου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

ΓΕΩΡΓΙΟΣ ΦΛΩΡΙΔΗΣ ΓΙΑΝΝΟΣ ΠΑΠΑΝΤΩΝΙΟΥ 

-♦- 

Αριθ. 2/10962/0022 (2) 

Αναπροσαρμογή της μηνιαίας ειδικής κατ’ αποκοπής 
αμοιβής για τους εξεταστές υποψηφίων οδηγών και 
τους βοηθούς τους. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Του Ν.Δ/τος 638/1970 «Περί ιατρικής εξετάσεωςτων 
οδηγών αυτοκινήτων κλπ», όπως ισχύουν σήμερα. 

β) Του Ν. 1558/85 «Κυβέρνηση και κυβερνητικά όργα¬ 
να». 

γ) Του Ν. 2470/97 «Αναμόρφωση μισθολογίου του προ¬ 
σωπικού της Δημόσιας Διοίκησης». 

δ) Του Ν. 2592/1998 (άρθρο 16παρ.4) Αναπροσαρμογή 
συντάξεων πολιτικών συνταξιούχων κλπ.». 

2. Την Κ.Υ.Α. 2/81283/0022/99 των Υπ.Οικονομικών και 
Μεταφορών-Επικοινωνιών «Καθορισμός μηνιαίας αμοι¬ 
βής εξεταστών ικανότητας οδήγησης υποψηφίων οδη¬ 
γών και βοηθών εξεταστών». 

3. Την Κ.Υ.Α. 2/54376/Α 0024/2000 των Υπ. Οικονομικών 
και Μεταφορών-Επικοινωνιών «Διατήρηση του εκτός 


προϋπολογισμού ειδικού λογ/σμού με αρ. 541077.03 και 
τίτλο ΕΞΙΟ. 

4. Την απόφ. 58930/480/1999 του Υπ. Μεταφορών-Επι- 
κοινωνιών «Άδειες οδήγησης αυτοκινήτων, μοτοσυκλε- 
τών και τετρά κύκλων». 

5. Το γεγονός ότι από την εφαρμογή των διατάξεων της 
απόφασης αυτής προκαλείται δαπάνη ύψους 3.414.000 
ευρώ περίπου, λόγω αναδρομικής καταβολής, για το έτος 
2002 και 4.551.000 ευρώ για το τρέχον έτος και τα επόμε¬ 
να έτη, η οποία δεν βαρύνει τον Κρατικό Προϋπολογισμό 
αλλά τις πιστώσεις του ειδικού λογαριασμού του Ν.Δ/τος 
638/70. 

6. Την 1100383/1330/0006Ύ31.10.01 απόφαση του 
Πρωθυπουργού και του Υπουργού Οικονομικών «Καθορι¬ 
σμός αρμοδιοτήτων των Υφυπουργών Οικονομικών», 
αποφασίζουμε: 

1. Αναπροσαρμόζουμε, την μηνιαία ειδική κατ’ αποκοπή 
αμοιβή που καθορίσθηκε με την αναγραφόμενη στον αρ. 
2 του σκεπτικού της παρούσας απόφασης κ.υ.α. 
2/81283/0022/24.11.1999, και αναπροσαρμόσθηκε με την 
κ.υ.α 2/31564/0022/3.7.2002 των Υπ. Οικονομίας - Οικο¬ 
νομικών, Εσωτερικών Δημ.Διοίκησης και Αποκέντρωσης 
και Μεταφορών-Επικοινωνιών από 410,86 ευρώ σε 550 
ευρώ για τους εξεταστές υποψηφίων οδηγών και από 
264,12 ευρώ σε 405 ευρώ για τους βοηθούς εξεταστών. 

2. Η αναπροσαρμογή αυτή θα ισχύει από 1.9.2002. 

3. Κατά τα λοιπά ισχύει, ως έχει, η προαναφερόμενη 
ΚΥΑ 2/81283/0022/24.11.1999. 

4. Η απόφαση αυτή, της οποίας η ισχύς αρχίζει από 
1.9.2002, να δημοσιευτεί στην Εφημερίδα της Κυβερνή¬ 
σεως. 

Αθήνα, 27 Φεβρουάριου 2003 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΓΕΩΡΓΙΟΣ ΦΛΩΡΙΔΗΣ 

-*- 

Αριθ. Υ3α/Γ.Π. 93990/02 (3) 

Μετατροπή μιας θέσης του κλάδου ΤΕ Επισκεπτών - Επι- 
σκεπτριών σε θέση ΔΕ Δ/κού - Λογιστικού του Κέντρου 
Υγείας (Κ.Υ.) Παλαμά του «Γ. Ν. Καρδίτσας» του 
Πε.Σ.Υ. Θεσσαλίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ- 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 2889/2001/ΦΕΚ 37 Α72.3.2001. 

2. Τις διατάξειςτου Ν. 2519/97/ΦΕΚ 165 Α/97. 

3. Τις διατάξεις των άρθρων 1 και 5 του Ν. 2194/94/ΦΕΚ 
34 Α/94. 

4. Τις διατάξεις των άρθρων 14, 18 και 19 του Ν. 
1397/83/ΦΕΚ143 Α/83. 

5. Τις διατάξεις της παρ. 2, του άρθρου 1, του Ν. 2469/ 
97/ΦΕΚ 38 Α/97 και το γεγονός ότι από τις διατάξεις της 
απόφασης αυτής δεν θα προκληθεί οικονομική επιβάρυν¬ 
ση στον κρατικό προϋπολογισμό. 


ΜΕΤΑΦΟΡΩΝ 
ΚΑΙ ΕΠΙΚΟΙΝΩΝΙΩΝ 

X. ΒΕΡΕΛΗΣ 

6. Την ΔΙΔΚ/Φ.1/2/22875/2001/ΦΕΚ 1480 Β'/31.10.2001 
απόφαση ανάθεσης αρμοδιοτήτων στους υφυπουργούς 
Εσωτερικών Δημ. Διοίκησης και Αποκέντρωσης. 

7. Την 1100383/1330/Α006/ΦΕΚ 1485 Β/31.10.2001 
απόφαση καθορισμού αρμοδιοτήτων των Υφυπουργών 
Οικονομικών. 

8. Την3418/2002/ΦΕΚ861/Β'/9.7.2002 απόφαση ανάθε¬ 
σης αρμοδιοτήτων στους Υφυπουργούς Υγείας και Πρό¬ 
νοιας Έκτορα Νασιώκα, Ελπίδα Τ σουρή και Δημήτριο Θά- 
νο. 

9. Την Υ4α/οικ. 4889/95/ΦΕΚ 673 Β731.7.95 κοινή 
υπουργική απόφαση. 

10. Το 27/10.9.2002 απόσπασμα πρακτικού Δ.Σ. του 
Πε.Σ.Υ Θεσσαλίας, αποφασίζουμε: 

Τροποποιούμε την παραπάνω (9) σχετική κοινή Υπουρ¬ 
γική απόφαση, όσον αφορά τις θέσεις προσωπικού του 
άρθρου 1 (ΚΕΝΤΡΑ ΥΓΕΙΑΣ), του Κέντρου Υγείας (Κ.Υ.) 
Παλαμά του Γ. Ν. Καρδίτσας αρμοδιότητας του Πε.Σ.Υ 
Θεσσαλίας, ως εξής: 

Η μία (1) κενή, από τις προβλεπόμενες επτά (7) οργανι¬ 
κές θέσεις της κατηγορίας ΤΕ, του κλάδου ΤΕ Επισκε- 
πτών-τριών Υγείας μετατρέπεται σε μία (1) θέση της κα¬ 
τηγορίας ΔΕ, του κλάδου ΔΕ Διοικητικού - Λογιστικού και 
το σύνολο των θέσεων στους αντίστοιχους κλάδους δια¬ 
μορφώνεται: 

ΚΑΤΗΓΟΡΙΑ ΤΕ 

Κλάδος ΤΕ Επισκεπτών-τριών. 

Έξι (6) θέσεις. 

Κλάδος ΔΕ Διοικητικού - Λογιστικού 

Τρεις (3) θέσεις. 

Κατά τα λοιπά η τροποποιούμενη απόφαση παραμένει 
ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 2003 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ ΣΤ. ΜΠΕΝΟΣ 

ΥΓΕΙΑΣ ΚΑΙ ΠΡΟΝΟΙΑΣ 

ΕΚΤ. ΝΑΣΙΩΚΑΣ 
-♦- 

Αριθ. 3.728 (4) 

Σύσταση δημοτικού Νομικού Προσώπου με την επωνυμία 
«Κέντρο Ανοιχτής Προστασίας Ηλικιωμένων Ν. Κερα¬ 
σιάς» στο Δήμο Μηχανιώνας του Νομού Θεσσαλονί¬ 
κης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ.410/1995 
(Δ.Κ.Κ.). 

2. Τις διατάξεις της παρ.10 του άρθρου 6 του Ν. 2503/ 
1997. 

3. Την 19/2003 απόφαση του Δημοτικού Συμβουλίου 
Μηχανιώνας που αφορά τη σύσταση του ανωτέρω Νομι¬ 
κού Προσώπου. 

4. Την απόφαση του Γενικού Γραμματέα Περιφέρειας 
Κεντρικής Μακεδονίας 5631/26.7.2000 (ΦΕΚ 
1032/Β/22.8.2000) «Ορισμός εισηγητών και μεταβίβαση 


εξουσίας υπογραφής «Με εντολή Γενικού Γραμματέα» 
αποφάσεων και άλλων πράξεων στο Γενικό Διευθυντή, Δι¬ 
ευθυντές και προϊσταμένους Τμημάτων και Γραφείωντων 
υπηρεσιών της Περιφέρειας», όπως αναδημοσιεύτηκε 
στο ΦΕΚ 1339/Τ.Β/6.11.2000, αποφασίζουμε: 

1. Συστήνουμε δημοτικό νομικό πρόσωπο με την επω¬ 
νυμία «Κέντρο Ανοικτής Προστασίας Ηλικιωμένων Ν.Κε¬ 
ρασιάς» στο Δήμο Μηχανιώνας του Νομού Θεσσαλονί¬ 
κης. 

2. Σκοπός του υπό σύσταση Κ.Α.Π.Η. είναι η παροχή ια- 
τροκοινωνικής προστασίας στα ηλικιωμένα άτομα του 
Δημοτικού Διαμερίσματος Αγγελοχωρίου ώστε αυτά να 
παραμένουν στην οικογένεια και τον τόπο τους. 

3. Το νεοσύστατο Κ.Α.Π.Η. θα στεγασθεί στο χώρο που 
ήδη λειτουργεί το παράρτημα του ΚΑΠΗ Ν. Μηχανιώνας 
- αναψυκτήριο. 

4. Πόροι του Νομικού Προσώπου είναι: 

α) Η ετήσια επιχορήγηση του δήμου Μηχανιώνας 
ύψους 10.000,00 Ευρώ τουλάχιστον. 

β) Επιχορηγήσεις και κάθε άλλη παροχή του κράτους εί¬ 
τε απ’ ευθείας προς το νομικό πρόσωπο είτε προς τον δή¬ 
μο για το Νομικό Πρόσωπο. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Έσοδα από τη συμβολική χρηματική συμμετοχή με¬ 
λών που έχουν ανάγκη προστασίας. 

ε) Εισπράξεις από το αντίτιμο πραγμάτων ή υπηρεσιών 
που παρέχονται από το νομικό πρόσωπο. 

στ) Πρόσοδοι από την περιουσία του και 

ζ) Κάθε άλλη νόμιμη πρόσοδος. 

δ. Το νομικό πρόσωπο διοικείται από Διοικητικό Συμ¬ 
βούλιο, σύμφωνα με τις διατάξεις της παρ.3 του άρθρου 
203 του Δημοτικού και Κοινοτικού Κώδικα. 

6. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται, 
από τον Αντιπρόεδρο. 

7. Με την απόφαση αυτή προκαλείται δαπάνη ύψους 
10.000,00 Ευρώ σε βάροςτου Κ.Α212/9ατου προϋπολο¬ 
γισμού 2003 του Δήμου Μηχανιώνας και θα προσαρμόζε¬ 
ται ανάλογα στα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 24 Φεβρουάριου 2003 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 877 (5) 

Σύσταση στο Δήμο Πολυκάστρου Ν. Κιλκίς αμιγούς δη¬ 
μοτικής επιχείρησης με την επωνυμία «ΑΝΑΠΤΥΞΙΑΚΗ 
ΠΟΛΥΚΑΣΤΡΟΥ ΔΗΜΟΤΙΚΗ ΕΠΙΧΕΙΡΗΣΗ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 277 έως 284 του Π.Δ. 
410/1995 (Δημοτικός & Κοινοτικός Κώδικας). 

2. Την απόφαση του Υπουργού Εσωτερικών με αριθμό 
25027/9.4.1984 που δημοσιεύθηκε στο 244/19.4.84 ΦΕΚ 
τεύχος Β’. 

3. Την 134/2001 απόφαση του Δημοτικού Συμβουλίου Πο- 
λυκάστρου για σύσταση επιχείρησης με την επωνυμία «ΑΝΑ¬ 
ΠΤΥΞΙΑΚΗ ΠΟΛΥΚΆΣΤΡΟΥΔΗΜΟΤΙΚΗ ΕΠΙΧΕΙΡΗΣΗ». 

4. Τις διατάξεις του Ν.2503/97. 

5. Την 528/30.1.2003 έκθεση αξιολόγησης της οικονο¬ 
μοτεχνικής μελέτης της επιχείρησης από τον Προϊστάμε¬ 
νο της ΤΥΔΚ. 

6. Την αρ. 5631/2000 (ΦΕΚ 1339/Β/2000) απόφαση του 
Γ.Γ.Π.Κ.Μ.γιατηνανάθεση αρμοδιοτήτωναποφασίζουμε: 

Συνιστούμε στον Δήμο Πολυκάστρουτου Ν. Κιλκίς, επι¬ 
χείρηση με την επωνυμία «ΑΝΑΠΤΥΞΙΑΚΗ ΠΟΛΥ- 
ΚΆΣΤΡΟΥΔΗΜΟΤΙΚΗ ΕΠΙΧΕΙΡΗΣΗ». 

1. Σκοπός της παραπάνω Επιχείρησης είναι: 

• Η εκπόνηση μελετών που αφορούν τις μεταφορές. 

• Η ανάπτυξη της περιοχής. 

• Η βελτίωση της ανταγωνιστικότητας των επιχειρήσε¬ 
ων και η προώθηση των προϊόντων σε εθνικές και διεθνείς 
αγορές. 

• Η υποστήριξη εμπορευματικών δραστηριοτήτων με 
συνδυασμένες μεταφορές. 

• Η παροχή υποστηρικτικών υπηρεσιώνπροςΝ.Π.I.Δ. & 
Ν.Π ,Δ.Δ., για την προώθηση των συνδυασμένων μεταφο¬ 
ρών. 

• Η συμμετοχή σε άλλες επιχειρήσεις κερδοσκοπικού ή 
μη χαρακτήρα. 

• Η αξιοποίηση Εθνικών & Κοινοτικών προγραμμάτων. 

• Η καταπολέμηση της ανεργίας. 

Οι παραπάνω σκοποί υλοποιούνται είτε από την ίδια την 
Δημοτική Επιχείρηση είτε σε συνεργασία με άλλους φο¬ 
ρείς και επιχειρήσεις του ιδιωτικού ή του Δημόσιου τομέα 
με τη μορφή αναθέσεων, κοινοπραξιών, συμφωνιών και 
προγραμματικών συμβάσεων. 

2. Η διάρκεια της επιχείρησης είναι 20 χρόνια από την 
δημοσίευση της απόφασης στην Εφημερίδα της Κυβερ- 
νήσεως. 

3. Έδρα της Επιχείρησης είναι ο Δήμος Πολυκάστρου 
του Ν. Κιλκίς. 

4. Η επιχείρηση διοικείται από πενταμελές (5) Διοικητι¬ 
κό Συμβούλιο που τα μέλη του ορίζονται μαζί με τους 
αναπληρωτές από το Δημοτικό Συμβούλιο. 

Από τα μέλη του Διοικητικού Συμβουλίου τρεις (3) είναι αι¬ 
ρετοί εκπρόσωποιτου Δήμου Πολυκάστρου, έκτων οποίων 
ένα (1) μέλος προέρχεται από την μειοψηφία, (1) εκπρόσω¬ 
πο κοινωνικού φορέα της περιοχής και (1) ένα κάτοικο δη¬ 
μότη του Δήμου Πολυκάστρου που έχει πείρα ή γνώσεις 
σχετικές με το αντικείμενο της επιχείρησης. Ο Πρόεδρος 
καιο Αντιπρόεδρος του Διοικητικού Συμβουλίου εκλέγονται 
από το Δημοτικό Συμβούλιο όπως ορίζει ο Νόμος. 

5. Ο Δήμος Πολυκάστρου διαθέτει στην επιχείρηση ως 
αρχικό κεφάλαιο το ποσό των 23.500 Ευρώ. 

6. Πόροι της επιχείρησης είναι τα έσοδα της από την 
άσκηση των δραστηριοτήτων της, δηλαδή την εκπόνηση 
μελετώνπου αφορούντις συνδυασμένες μεταφορές, την 
υλοποίηση Εθνικών & Ευρωπαϊκών Προγραμμάτων, την 
παροχή προς τις επιχειρήσεις υποστηρικτικών υπηρε¬ 
σιών σχετικών με τις συνδυασμένες μεταφορές και την 
ανάπτυξη του διαμετακομιστικού εμπορίου. 

7. Η επιχείρηση διαλύεται: 

• Με απόφαση του Δημοτικού Συμβουλίου με απόλυτη 
πλειοψηφία των μελών του και απόφαση του Γενικού 
Γ ραμματέα. 

• Όταν λήξη χωρίς να παραταθεί η διάρκεια της επιχεί- 
ρησης. 


• Σε περίπτωση πτώχευσης της επιχείρησης. 

8. Την διάλυση της επιχείρησης ακολουθεί η εκκαθάρι¬ 
ση, εκτός από την περίπτωση πτώχευσης και η εκκαθάρι¬ 
ση γίνεται από εκκαθαριστές που ορίζει το Δημοτικό Συμ¬ 
βούλιο. Στην εκκαθάριση διεκπεραιώνονται οι εκκρεμείς 
υποθέσεις εισπράττονται οι απαιτήσεις, ρευστοποιείται η 
περιουσία και πληρώνονται τα χρέη της επιχείρησης. Το 
υπόλοιπο περιέρχεται στο Δήμο Πολυκάστρου. 

9. Κάλυψη δαπάνης: 

Με την απόφαση αυτή προκαλείται δαπάνη σε βάρος 
του Δήμου Πολυκάστρου ύψους 23.500 Ευρώ για την 
οποία έχει γραφεί πίστωση στον προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 10 Φεβρουάριου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 7.964 (6) 

Τροποποίηση της συστατικής πράξης του δημοτικού Νο¬ 
μικού Προσώπου με την επωνυμία «5η Ενιαία Σχολική 
Επιτροπή 2ου Δημοτικού Σχολείου» σε «5η Ενιαία Σχο¬ 
λική Επιτροπή 2ου και 4ου Δημοτικών Σχολείων» στο 
Δήμο Θέρμης Ν. Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ.410/1995 
(Δ.Κ.Κ.). 

2. Τις διατάξεις του άρθρου 5 του Ν. 1894/1990 (ΦΕΚ 
110/Α/27.8.1990). 

3. Τις διατάξεις της παρ. 10 του άρθρου 6 του Ν. 
2503/1997. 

4. Την 41375/21.10.1992 απόφαση του Νομάρχη Θεσ¬ 
σαλονίκης που αφορά την σύσταση του παραπάνω νομι¬ 
κού προσώπου όπως τροποποιήθηκε μεταγενέστερα με 
την όμοια 17.404/6.9.1996 (Φ.Ε.Κ. 907/1.10.1996). 

5. Την 43/2002 απόφαση του Δημοτικού Συμβουλίου 
Θέρμης. 

6. Την 5631/26.7.2000(ΦΕΚ 1032/Β/22.8.2000) απόφα¬ 
ση του Γ ενικού Γ ραμματέα Περιφέρειας Κεντρικής Μακε¬ 
δονίας «Ορισμός εισηγητών και μεταβίβαση εξουσίας 
υπογραφής «Με εντολή Γενικού Γ ραμματέα» αποφάσεων 
και άλλων πράξεων στο Γ ενικό Διευθυντή, Διευθυντές και 
προϊσταμένους Τμημάτων και Γραφείων των υπηρεσιών 
της Περιφέρειας», όπως αναδημοσιεύτηκε στο ΦΕΚ 
1339/τ.Β/6.11.2000, αποφασίζουμε: 

1. Τροποποιούμετην 41375/21.10.1992 απόφαση του Νο¬ 
μάρχη Θεσσαλονίκης που αφορούσε την σύσταση του Νο¬ 
μικού Προσώπου με την επωνυμία «5η Ενιαία Σχολική Επι¬ 
τροπή 2ου Δημοτικού Σχολείου Θέρμης», όπωςτροποποιή- 
θηκε με την όμοια 17.404/6.9.1996 (ΦΕΚ907/1-101-1196) σε 
«511 Σχολική επιτροπή 2ου Δημοτικού Σχολείου Θέρμης» η 
οποία μετονομάζεται πάλι σε «5η Ενιαία Σχολική Επιτροπή 
2ου και 4ου Δημοτικών Σχολείων» λόγω συστέγασης του 
4ου Δημοτικού Σχολείου με το 2ο Δημοτικό Σχολείο. 

2. Το Νομικό Πρόσωπο διοικείται από Διοικητικό Συμ¬ 
βούλιο, σύμφωνα με τις διατάξεις της παρ.3 του άρθρου 

203 του Δημοτικού και Κοινοτικού Κώδικα και της παρ.8 
του άρθρου 5 του Ν. 1894/1990. 

3. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός κωλύεται από τον Αντι¬ 
πρόεδρο. 

4. Κατά τα λοιπά ισχύουν οι 41.375/21.10.1992 και 
17.404/6.9.1996 (ΦΕΚ 907/1.10.1996) αποφάσεις του Νο¬ 
μάρχη Θεσσαλονίκης. 

Κάλυψη δαπάνης: Από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Δήμου Θέρμης που αντιστοιχεί σε ποσοστό της συ¬ 
νολικής πίστωσης ύψους τουλάχιστον 220.102,72 Ευρώ 
που έχει εγγράφει στον Κ.Α. 211,9γτου προϋπολογισμού 
2002 προσαρμοζόμενη ανάλογα στα επόμενα οικονομικά 
έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 24 Φεβρουάριου 2003 

Με εντολή Γενικού Γραμματέα Περιφέρειας 
Ο Γενικός Διευθυντής Περιφέρειας 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 40.804 (7) 

Τροποποίηση της συστατικής πράξης του δημοτικού Νο¬ 
μικού Προσώπου με την επωνυμία «Κέντρο Ανοικτής 
Προστασίας Ηλικιωμένων Ν. Επιβατών» όσον αφορά 
την αύξηση της ετήσιας επιχορήγησης του Δήμου 
Θερμαϊκού προς το Νομικό Πρόσωπο. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ.410/1995 
(Δ.Κ.Κ.). 

2. Τις διατάξεις του άρθρου 5 του Ν. 1894/1990 (ΦΕΚ 
110/Α/27.8.1990. 

3. Τις διατάξεις της παρ. 10 του άρθρου 6 του Ν. 
2503/1997. 

4. Την 5.802/18.2.1999 (ΦΕΚ 421/τ.Β’/20.4.1999) από¬ 
φαση του Γενικού Γραμματέα Περιφέρειας Κεντρικής 
Μακεδονίας που αφορά την σύσταση του Νομικού Προ¬ 
σώπου. 

5. Την 495/2002 απόφαση του Δημοτικού Συμβουλίου. 

6. Την 5631/26.7.2000 (ΦΕΚ 1032/Β/22.8.2000) απόφα¬ 
ση του Γ ενικού Γ ραμματέα Περιφέρειας Κεντρικής Μακε¬ 
δονίας «Ορισμός εισηγητών και μεταβίβαση εξουσίας 
υπογραφής «Με εντολή Γ ενικού Γ ραμματέα» αποφάσεων 
και άλλων πράξεων στο Γ ενικό Διευθυντή, Διευθυντές και 
προϊσταμένους Τμημάτων και Γ ραφείων των υπηρεσιών 
της Περιφέρειας», όπως αναδημοσιεύτηκε στο ΦΕΚ 
1339/τ.Β/6.11.2000, αποφασίζουμε: 

Τροποποιούμε στο άρθρο 3 την παρ.α και το άρθρο 6 
της 5.802/18.2.1999 (ΦΕΚ 421/τ.Β’/20.4.1999) απόφασης 
του Γενικού Γ ραμματέα Περιφέρειας Κεντρικής Μακεδο¬ 
νίας που αφορούσε τη σύσταση του νομικού προσώπου 
με την επωνυμία «Κέντρο Ανοικτής Προστασίας Ηλικιω¬ 
μένων Ν. Επιβατών», όπου η ετήσια επιχορήγηση του Δή¬ 
μου Θερμαϊκού προς το Νομικό Πρόσωπο αυξάνει από 
14.674 Ευρώ σε 88.042 Ευρώ τουλάχιστον. 

Από τις διατάξεις της απόφασης αυτής προκαλείται δα¬ 


πάνη σε βάρος του προϋπολογισμού του Δήμου Θερμαϊ¬ 
κού ύψους τουλάχιστον 264.126 Ευρώ που θα εγγράφει 
στον Κ. Α. 211.9γ του υπό κατάρτιση προϋπολογισμού 
2003 προσαρμοζόμενη ανάλογα στα επόμενα οικονομικά 
έτη. 

Κατά τα λοιπά ισχύει η 5.802/18.2.1999 (ΦΕΚ 
421/τ.Β'/20.4.1999) απόφαση του Γενικού Γραμματέα Πε¬ 
ριφέρειας Κεντρικής Μακεδονίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 24 Φεβρουάριου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής Περιφέρειας 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 44120 (8) 

Κατάργηση Σχολικής Επιτροπής με την επωνυμία «Σχολι¬ 
κή Επιτροπή 2ου 6/θέσιου Δημοτικού Σχολείου και 1 ου 
Νηπιαγωγείου Πεύκων» και σύσταση νέου Δημοτικού 
Νομικού Προσώπου με την επωνυμία «Σχολική Επι¬ 
τροπή 2ου 10/θέσιου Δημοτικού Σχολείου» στην Κοι¬ 
νότητα Πεύκων του Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ.410/1995 
(Δ.Κ.Κ.). 

2. Τις διατάξεις του άρθρου 5 του Ν.1894/1990(ΦΕΚ 
110/Α/1990). 

3. Τις διατάξεις της παρ. 10 του άρθρου 6 του Ν. 
2503/1997. 

4. Την3168/19.2.2002 (ΦΕΚ326/τ.Β’/19.3.2002) απόφα¬ 
ση του Γ ενικού Γ ραμματέα Περιφέρειας Κεντρικής Μακε¬ 
δονίας που αφορά την σύσταση του Νομικού Προσώπου 
με την επωνυμία «Σχολική Επιτροπή 2ου 6/θέσιου Δημοτι¬ 
κού Σχολείου και 1ου Νηπιαγωγείου Πεύκων». 

5. Την 245/2002 απόφασης του Κοινοτικού Συμβουλίου 
Πεύκων. 

6. Την απόφαση του Γενικού Γραμματέα Περιφέρειας 
Κεντρικής Μακεδονίας 5631/26.7.2000 (ΦΕΚ 1032/Β/ 
22.8.2000) «Ορισμός εισηγητών και μεταβίβαση εξουσίας 
υπογραφής «Με εντολή Γ ενικού Γ ραμματέα» αποφάσεων 
και άλλων πράξεων στο Γ ενικό Διευθυντή, Διευθυντές και 
προϊσταμένους Τμημάτων και Γ ραφείων των υπηρεσιών 
της Περιφέρειας», όπως αναδημοσιεύτηκε στο ΦΕΚ 
1339/τ.Β/6.11.2000, αποφασίζουμε: 

1. Καταργούμε το δημοτικό Νομικό Πρόσωπο με την 
επωνυμία «Σχολική Επιτροπή 2ου 6/θέσιου Δημοτικού 
Σχολείου και 1ου Νηπιαγωγείου Πεύκων» και συστήνουμε 
νέο δημοτικό νομικό πρόσωπο με την επωνυμία «Σχολική 
Επιτροπή 2ου 10/θέσιου Δημοτικού Σχολείου», στην Κοι¬ 
νότητα Πεύκων του Νομού Θεσσαλονίκης, λόγω προα¬ 
γωγής του 2ου 6/θέσιου Δημοτικού Σχολείου σε 10/θέσιο 
καιτου 1 ου Νηπιαγωγείου σε 2/θέσιο και στέγασηςτου σε 
νέο κτίριο. 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται από την 
Κοινότητα Πεύκων για την κάλυψη των δαπανών λειτουρ¬ 
γίας, θέρμανσης, φωτισμού, ύδρευσης, τηλεφώνου, απο¬ 
χέτευσης, αγοράς αναλωσίμων υλικών κ.λ.π. 

β) Η καταβολή της αμοιβής στις καθαρίστριες του σχο¬ 
λείου. 

γ) Η εκτέλεση έργων για την επισκευή και συντήρηση 
του σχολικού κτιρίου καιτου κάθε είδους εξοπλισμού του. 

δ) Η ανάθεση λειτουργίας του σχολικού κτιρίου και η 
διαχείριση των εσόδων που προέρχονται από αυτό. 

ε) Η υποβολή εισηγήσεων προς την αρμόδια Διεύθυνση 
Πρωτοβάθμιας Εκπαίδευσης για τον εφοδιασμό του σχο¬ 
λείου και της βιβλιοθήκης του με έπιπλα ή άλλα είδη εξο¬ 
πλισμού από τον ΟΣΚ και με βιβλία από το ΥΠΕΠΘ αντί¬ 
στοιχα. 

στ) Η λήψη κάθε άλλου μέτρου που κρίνεται αναγκαίο 
για την λειτουργία της διοικητικής λειτουργίας των σχολι¬ 
κών μονάδων. 

ζ) Η καταβολή αποζημίωσης (εξόδων κίνησης) στους 
Σχολικούς Τροχονόμους. 

3. Το Νομικό Πρόσωπο διοικείται από Διοικητικό Συμ¬ 
βούλιο, σύμφωνα με τις διατάξεις της παρ. 3 του άρθρου 
203 του Δημοτικού και Κοινοτικού Κώδικα και της παρ. 8 
του άρθρου 5 του Ν. 1894/1990. 

4. Πόροι της Σχολικής επιτροπής είναι: 

α) Η ετήσια επιχορήγηση της Κοινότητας Πεύκων 
ύψους τουλάχιστον 6.000,00 Ευρώ, 
β) Η ετήσια επιχορήγηση του κράτους, 
γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ)Τα έσοδα από την εκμετάλλευση του σχολικού κυλι¬ 
κείου. 

ε) Οι πρόσοδοι της σχολικής περιουσίας και το προϊόν 
εκποίησης περιουσιακών στοιχείων, 
στ) Τα έσοδα από κάθε άλλη νόμιμη πηγή, 
ζ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

5. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός κωλύεται από τον Αντι¬ 
πρόεδρο. 

6. Κάλυψη δαπάνης: Από τις διατάξεις της απόφασης 
αυτής προκαλείται δαπάνη σε βάρος του προϋπολογι¬ 
σμού της Κοινότητας Πεύκων που αντιστοιχεί σε ποσοστό 
της συνολικής πίστωσης ύψους τουλάχιστον 75.392,26 
Ευρώ που έχει εγγράφει στον Κ.Α. 211.9“ του προϋπολο¬ 
γισμού 2003 προσαρμοζόμενη ανάλογα στα επόμενα οι¬ 
κονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 24 Φεβρουάριου 2003 
Με εντολή Γ ενικού Γ ραμματέα Περιφέρειας 
Ο Γενικός Διευθυντής Περιφέρειας 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 3.729 (9) 

Σύσταση δημοτικού Νομικού Προσώπου με την επωνυμία 
«Κέντρο Ανοιχτής Προστασίας Ηλικιωμένων Αγγελο- 
χωρίου» στο Δήμο Μηχανιώνας του Νομού Θεσσαλο¬ 
νίκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ.410/1995 
(Δ.Κ.Κ.). 


2. Τις διατάξεις της παρ.10 του άρθρου 6 του Ν. 
2503/1997. 

3. Την 20/2003 απόφαση του Δημοτικού Συμβουλίου 
Μηχανιώνας που αφορά τη σύσταση του ανωτέρω Νομι¬ 
κού Προσώπου. 

4. Την απόφαση του Γενικού Γραμματέα Περιφέρειας 
Κεντρικής Μακεδονίας 5631/26.7.2000 (ΦΕΚ 1032/Β/ 
22.8.2000) «Ορισμός εισηγητών και μεταβίβαση εξουσίας 
υπογραφής «Με εντολή Γενικού Γ ραμματέα» αποφάσεων 
και άλλων πράξεων στο Γ ενικό Διευθυντή, Διευθυντές και 
προϊσταμένους Τμημάτων και Γραφείων των υπηρεσιών 
της Περιφέρειας», όπως αναδημοσιεύτηκε στο ΦΕΚ 
1339/Τ.Β/6.11.2000, αποφασίζουμε: 

1. Συστήνουμε δημοτικό Νομικό Πρόσωπο με την επω¬ 
νυμία «Κέντρο Ανοικτής Προστασίας Ηλικιωμένων Αγγε- 
λοχωρίου» στο Δήμο Μηχανιώναςτου Νομού Θεσσαλονί¬ 
κης. 

2. Σκοπός του υπό σύσταση Κ.Α.Π.Η. είναιη παροχή ια- 
τροκοινωνικής προστασίας στα ηλικιωμένα άτομα του 
Δημοτικού Διαμερίσματος Αγγελοχωρίου ώστε αυτά να 
παραμένουν στην οικογένεια και τον τόπο τους. 

3. Το νεοσύστατο Κ.Α.Π.Η. θα στεγασθεί στο χώρο που 
ήδη λειτουργεί το παράρτημα του ΚΑΠΗ Ν.Μηχανιώνας - 
αίθουσα εκδηλώσεων πρώην Κοινοτικού Καταστήματος. 

4. Πόροι του Νομικού Προσώπου είναι: 

α) Η ετήσια επιχορήγηση του δήμου Μηχανιώνας 
ύψους 10.000,00 Ευρώ τουλάχιστον. 

β) Επιχορηγήσεις και κάθε άλλη παροχή του κράτους εί¬ 
τε απ’ ευθείας προς το νομικό πρόσωπο είτε προς τον δή¬ 
μο για το Νομικό Πρόσωπο. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Έσοδα από τη συμβολική χρηματική συμμετοχή με¬ 
λών που έχουν ανάγκη προστασίας. 

ε) Εισπράξεις από το αντίτιμο πραγμάτων ή υπηρεσιών 
που παρέχονται από το νομικό πρόσωπο. 

στ) Πρόσοδοι από την περιουσία του και 

ζ) Κάθε άλλη νόμιμη πρόσοδος. 

5. Το νομικό πρόσωπο διοικείται από Διοικητικό Συμ¬ 
βούλιο, σύμφωνα με τις διατάξεις της παρ.3 του άρθρου 
203 του Δημοτικού και Κοινοτικού Κώδικα. 

6. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται, 
από τον Αντιπρόεδρο. 

7. Με την απόφαση αυτή προκαλείται δαπάνη ύψους 
10.000,00 Ευρώ σε βάρος του Κ.Α 212/9α του προϋπολο¬ 
γισμού 2003 του Δήμου Μηχανιώνας και θα προσαρμόζε¬ 
ται ανάλογα στα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 24 Φεβρουάριου 2003 

Με εντολή Γ ενικού Γ ραμματέα Περιφέρειας 
Ο Γενικός Διευθυντής Περιφέρειας 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

Αριθ. 2.477 (10) 

Τροποποίηση της συστατικής πράξης του δημοτικού Νο¬ 
μικού Προσώπου με την επωνυμία «Σχολική Επιτροπή 
του Νηπιαγωγείου Πανοράματος» σε «Σχολική Επι¬ 
τροπή του 1ου Νηπιαγωγείου Πανοράματος» στο Δή¬ 
μο Πανοράματος του Ν. Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 
(Δ.Κ.Κ.). 

2. Τις διατάξεις του άρθρου 5 του Ν.1894/1990(ΦΕΚ 
110/Α/27.8.1990). 

3. Τις διατάξεις της παρ. 10 του άρθρου 6 του Ν. 
2503/1997. 

4. Την 274/99 απόφαση του Νομάρχη Θεσσαλονίκης 
που αφορά την σύσταση του νομικού προσώπου (ΦΕΚ 
564τ. Β728.6.95). 

5. Την 295/1999 απόφαση του Δημοτικού Συμβουλίου 
Πανοράματος. 

6. Την απόφαση του Γενικού Γραμματέα Περιφέρειας 
Κεντρικής Μακεδονίας 5631/26.7.2000 (ΦΕΚ 1032/Β/ 
22.8.2000) «Ορισμός εισηγητών και μεταβίβαση εξουσίας 
υπογραφής «Με εντολή Γενικού Γραμματέα» αποφάσεων 
και άλλων πράξεων στο Γ ενικό Διευθυντή, Διευθυντές και 
προϊσταμένους Τμημάτων και Γ ραφείων των υπηρεσιών 
της Περιφέρειας», όπως αναδημοσιεύτηκε στο ΦΕΚ 
1339/τ.Β/6.11.2000, αποφασίζουμε: 

Β) 1. Τροποποιούμε την 274/99 απόφαση του Νομάρχη 
Θεσσαλονίκης (ΦΕΚ 564 τ. Β728.6.95) που αφορούσε τη 
σύσταση του Νομικού Προσώπου με την επωνυμία «Σχο¬ 
λική Επιτροπή του Νηπιαγωγείου Πανοράματος» η οποία 
μετονομάζεται σε «Σχολική Επιτροπή του 1ου Νηπιαγω¬ 
γείου Πανοράματος». 

2. Το Νομικό Πρόσωπο διοικείται από Διοικητικό Συμ¬ 
βούλιο, σύμφωνα με τις διατάξεις της παρ.3 του άρθρου 
203 του Δημοτικού και Κοινοτικού Κώδικα και της παρ.8 
του άρθρου 5 του Ν.1894/1990. 

3. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός κωλύεται από τον Αντι¬ 
πρόεδρο. 

4. Κατά τα λοιπά ισχύει η 274/99 απόφαση του Νομάρ¬ 
χη Θεσσαλονίκης (ΦΕΚ 564 τ. Β’/28.6.95). 

Κάλυψη δαπάνης: Από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Δήμου Πανοράματος που αντιστοιχεί σε ποσοστό της 
συνολικής πίστωσης ύψους τουλάχιστον 164.000,00 Ευ¬ 
ρώ που έχει εγγράφει στον Κ.Α. 212.1 του προϋπολογι¬ 
σμού 2003 προσαρμοζόμενη ανάλογα στα επόμενα οικο¬ 
νομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 24 Φεβρουάριου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 


Αριθ. 40.803 (11) 

Τροποποίηση της συστατικής πράξης του δημοτικού Νο¬ 
μικού Προσώπου με την επωνυμία «Κέντρο Ανοικτής 
Προστασίας Ηλικιωμένων Αγ. Τριάδας» όσον αφορά 
την αύξηση της ετήσιας επιχορήγησης του Δήμου 
Θερμαϊκού προς το Νομικό Πρόσωπο. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 
(Δ.Κ.Κ.). 

2. Τις διατάξεις του άρθρου 5 του Ν. 1894/1990 (ΦΕΚ 
110/Α/27.8.1990). 

3. Τις διατάξεις της παρ. 10 του άρθρου 6 του Ν. 
2503/1997. 

4. Την 5.801/26.2.1999 (ΦΕΚ 305/τ.Β'/5.4.1999) απόφα¬ 
ση του Γ ενικού Γ ραμματέα Περιφέρειας Κεντρικής Μακε¬ 
δονίας που αφορά την σύσταση του νομικού προσώπου. 

5. Την 496/2002 απόφαση του Δημοτικού Συμβουλίου. 

6. Την 5631/26.7.2000 (ΦΕΚ 1032/Β/22.8.2000) απόφα¬ 
ση του Γ ενικού Γ ραμματέα Περιφέρειας Κεντρικής Μακε¬ 
δονίας «Ορισμός εισηγητών και μεταβίβαση εξουσίας 
υπογραφής «Με εντολή Γ ενικού Γ ραμματέα» αποφάσεων 
και άλλων πράξεων στο Γ ενικό Διευθυντή, Διευθυντές και 
προϊσταμένους Τμημάτων και Γραφείων των υπηρεσιών 
της Περιφέρειας», όπως αναδημοσιεύτηκε στο ΦΕΚ 
1339/τ.Β/6.11.2000, αποφασίζουμε: 

Τροποποιούμε στο άρθρο 3 την παρ. α και το άρθρο 6 
της 5.801/26.2.1999 (ΦΕΚ 305/τ.Β'/5.4.1999) απόφασης 
του Γ ενικού Γ ραμματέα Περιφέρειας Κεντρικής Μακεδο¬ 
νίας που αφορούσε τη σύσταση του νομικού προσώπου 
με την επωνυμία «Κέντρο Ανοικτής Προστασίας Ηλικιω¬ 
μένων Αγ. Τριάδας», όπου η ετήσια επιχορήγηση του Δή¬ 
μου Θερμαϊκού προς το νομικό πρόσωπο αυξάνει από 
14.674 Ευρώ σε 88.042 Ευρώ τουλάχιστον. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Θερμαϊ¬ 
κού ύψους 264.126 Ευρώ που θα εγγράφει στον Κ.Α. 
211.9γ του υπό κατάρτιση προϋπολογισμού 2003 προ¬ 
σαρμοζόμενη ανάλογα στα επόμενα οικονομικά έτη. 

Κατά τα λοιπά ισχύει η 5.801/26.2.1999 (ΦΕΚ 305/ 
τ.Β'/5.4.1999) απόφαση του Γενικού Γραμματέα Περιφέ¬ 
ρειας Κεντρικής Μακεδονίας. 

Θεσσαλονίκη, 24 Φεβρουάριου 2003 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής Περιφέρειας 
ΔΗΜΟΣΘΕΝΗΣ ΣΑΡΗΓΙΑΝΝΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στην Υα//107498 κοινή Υπουργική Απόφαση των Υπουρ¬ 
γών Εσωτ., Δημ. Διοίκησης και Αποκέντρωσης, Οικονο¬ 
μίας και Οικονομικών, Υγείας και Πρόνοιας, που δημοσι- 
εύθηκε στο ΦΕΚ 138/Τ.Β./11.2.2003 και ειδικότερα: α) στα 
περιεχόμενα (σελίδα 1669) και β) στη σελίδα 1671 διορ¬ 
θώνεται το εσφαλμένο θέμα: «Τροποποίηση του Οργανι¬ 
σμού του Περιφερειακού Γενικού Νοσοκομείου Λάρισας, 
καθώς και μετατροπή θέσης κλάδου γιατρών ΕΣΥ», στο 
ορθό «Τροποποίηση του Οργανισμού του Πανεπιστημια¬ 
κού Γ ενικού Νοσοκομείου Λάρισας, καθώς και μετατροπή 
θέσης κλάδου γιατρών ΕΣΥ». 

(Από το Υπουργείο Υγείας και Πρόνοιας) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΡ * ΡΑΧ210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΓιΙΙρ: νννννν.θ1.9Γ - β-ιτΐ3ίΙ: \λ/θ&ιτι351θγ @ θΐ.ρτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54 100 
ΠΕΙΡΑΙΑΣ - Ευριπίδου 63 - Τ.Κ. 185 32 
ΠΑΤΡΑ - Κορίνθου 327 - Τ.Κ. 262 23 
ΙΩΑΝΝΙΝΑ - Διοικητήριο - Τ.Κ. 450 44 
ΚΟΜΟΤΗΝΗ - Δημοκρατίας 1 - Τ.Κ. 691 00 
ΛΑΡΙΣΑ - Διοικητήριο - Τ.Κ. 411 10 


ΚΕΡΚΥΡΑ -Σαμαρά 13-Τ.Κ. 491 00 


(2310)423 956 ΗΡΑΚΛΕΙΟ - Πλ. Ελευθερίας 1-Τ.Κ. 711 10 (2810) 396223 

ΛΕΣΒΟΣ - Πλ. Κωνσταντινουπόλεως 

(2610) 638 109 Τ.Κ. 811 00 Μυτιλήνη (22510) 46 888/47 533 

(26510) 87215 ΒΟΛΟΣ - Ν. Γάτσου 20 - 2ας Νοεμβρίου 

(25310) 22 858 Τ.Κ. 383 33 (24210) 31435-36 

(2410) 597449 ΚΟΖΑΝΗ - Πνευματικό Κέντρο - Τ.Κ. 501 00 (24610) 50126 


(26610) 89 127/89 120 ΚΑΛΑΜΑΤΑ - Διοικητήριο - Τ.Κ.241 00 


(27210) 23333 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 ουτο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ουτο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή ϋϋ - γοιτι για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙθΓΠθΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β'καιΔ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 θυτο ανά έτος παλαιότητας και κατά τεύχος 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































